प्रिंट एवं इलेक्ट्रॉनिक मीडिया से होता हुआ मीडिया का दायरा अब ऑनलाइन लेवल पर जा पहुंचा है। लगभग सभी अखबार एवं न्यूज चैनल अपनी वेबसाइट खोल चुके हैं। इन वेबसाइटों पर कोई भी स्टोरी तीन तरह से- टेक्स्ट फॉर्मेट, ऑडियो मोड एवं वीडियो क्लिप के रूप में दी गई होती है। जो लोग इन पर लेखन संबंधी कार्य करते हैं, कंटेंट राइटर्स कहे जाते हैं। एक कंटेंट राइटर विज्ञापनों, वेबसाइटों या विभिन्न संस्थानों के लिए ऑनलाइन लेखन/संपादन का काम करता है। इसके अंतर्गत कंटेंट डेवलपमेंट, कंटेंट री-राइटिंग, एडिटिंग, प्रूफ रीडिंग, ई-मेल राइटिंग आदि कई तरह के कार्य करने होते हैं।